ועדת הכספים, כנסת 16, פרוטוקול מספר 26, 2003-05-27 16:40

אברהם הירשזון: רבותי, אני פותח את הישיבה.

אברהם הירשזון: אנחנו דנים בשינויים בתקציב.

אברהם הירשזון: פנייה מס' 173.

אברהם הירשזון: בבקשה, מר אסרף.

אמיר אסרף: הבקשה כאן היא להחזיר 7,800,000 שקל מקרן ההלוואות למפעלים במצוקה לתקציב המיחשוב של משרד התעשייה והמסחר.

אמיר אסרף: זאת קרן שהוקמה עם סך של 200 מיליון שקל והיא מסייעת למפעלים שנקלעו לקשיים.

אמיר אסרף: ההרשאה היתה קיימת בתקציב אבל לא היה מזומן.

אמיר אסרף: הואיל והעברנו עודפים, רק כעת ניתן לשלם.

אמיר אסרף: בחמישה חודשים היה צריך לגייס הלוואה מתקציב המיחשוב ועכשיו מחזירים לו תקציב.

אמיר אסרף: העברת 3,809,000 שקל בהרשאה הועברה להצטיידות במעבר לבניין הגנרי.

אמיר אסרף: בסעיף 76 יש להם הרשאה על סכום מסוים ומוסיפים עכשיו הרשאה כי בלי הרשאה אי-אפשר לעבוד.

אמיר אסרף: המזומן קיים ואנחנו נאלצים לתת הרשאה עכשיו.

אברהם הירשזון: אנחנו מאשרים את פנייה מס' 173.

אברהם הירשזון: אנחנו עוברים לפנייה מס' 168.

אברהם הירשזון: בבקשה, מר פולק.

ערן פולק: מדובר על שינוי פנימי בתקציב משרד הפנים למענקי האיזון לרשויות מקומיות.

ערן פולק: אין פה תוספת או הוצאה של כסף.

מיכאל נודלמן: זה במקום הסגנים?

ערן פולק: זה לא שייך.

מיכאל נודלמן: זה שייך, הכול כסף.

מיכאל נודלמן: אם אין סגנים אני נגד.

אברהם הירשזון: תן לו להסביר.

ערן פולק: במסגרת הקיצוץ שנעשה בתכנית הכלכלית קוצץ תקציב המענקים של משרד הפנים לרשויות המקומיות.

ערן פולק: הם מעוניינים לשנות מהקיצוץ שנעשה.

ערן פולק: הייתי צריך להסביר בבוקר שמשרד הפנים עדיין לא נתן את ההקצאה המחודשת לאחר הקיצוץ לרשויות.

ערן פולק: בפועל הקיצוץ עוד לא התרחש.

ניסן סלומינסקי: אתמול הרשויות קיבלו את המסגרת התקציבית.

ניסן סלומינסקי: השאלה היא אם זה לפני הקיצוץ.

ערן פולק: אני לא יודע מה הם קיבלו אתמול.

ערן פולק: היום עדיין לא הובאה ההקצאה המפורשת הסופית.

ערן פולק: מדובר שם על שינוי שיטת ההקצאה לפי משרד גדיש שעדיין לא גמרו לבנות אותו במשרד הפנים.

ערן פולק: אני לא יודע מה הם העבירו.

ערן פולק: במסגרת השינוי הזה מעוניינים להעביר ממענק האיזון הכללי למענקים מיוחדים שהולכים להתיישבות צעירה בבקעת הירדן וברמת הגולן.

ערן פולק: אלה תקנות ספציפיות עם שם של האזור.

אברהם הירשזון: מישהו מתנגד?

אברהם הירשזון: הצבעה פנייה מס' 168 אושרה.

אברהם הירשזון: הפנייה אושרה.

טמיר כהן: יש כאן בקשה של חרות התנועה הלאומית להארכת מועדים למסירת החשבונות השוטפים שלהם למבקר המדינה.

אברהם הירשזון: מדובר על קליינר.

אברהם הירשזון: המבקר אליעזר גולדברג מבקש מאתנו להאריך את המועדים, זה לא ז'בוטינסקי.

אברהם הירשזון: אנחנו מאשרים את הארכת המועדים.

אברהם הירשזון: תודה רבה.

אברהם הירשזון: הישיבה נעולה.